**JAVNI POZIV ZA JEDINICE LOKALNE SAMOUPRAVE U BOSNI I HERCEGOVINI**

**ZA PODNOŠENJE PRIJAVA ZA UČEŠĆE U PROVEDBI**

**REGIONALNOG PROGRAMA LOKALNE DEMOKRATIJE NA ZAPADNOM BALKANU 3 (ReLOaD3)**

Regionalni program lokalne demokratije na Zapadnom Balkanu 3 (ReLOaD3) finansira Evropska Unija, a provodi Razvojni program Ujedinjenih nacija (UNDP), na teritoriji Zapadnog Balkana u: Albaniji, Bosni i Hercegovini, Crnoj Gori, Kosovu[[1]](#footnote-2), Sjevernoj Makedoniji i Srbiji. ReLOaD je započeo treću fazu provedbe 1. februara, 2025. godine i tokom naredne četiri godine cilj programa će biti jačanje participativne demokratije i euroatlantskih integracija na Zapadnom Balkanu, kroz osnaživanje civilnog društva i građana za aktivno učešće u donošenju odluka, kao i unapređenje pravnog i finansijskog okruženja pogodnog za organizacije civilnog društva (OCD).

Pozivaju se jedinice lokalne samouprave (JLS) iz Bosne i Hercegovine, koje **nisu učestvovale** u prethodnim fazama ReLOaD programa i projekta Jačanje lokalne demokratije (LOD projekat), da izraze interes za učešće u ReLOaD3 (Grupa 2). Najmanje šest JLS će biti izabrano iz Grupe 2 putem ovog javnog poziva, dok će najmanje sedam partnerskih koje su već učestvovale u gore navedenim projektima biti izabrane direktnim pozivom (Grupa 1).

**Podnošenje prijava i rokovi**

Prijavni set dokumentacije, koji uključuje Prijavni obrazac i Pismo namjere (Prilog 1), dostupan je na web stranici UNDP-a: [www.undp.org/bosnia-herzegovina](https://www.undp.org/bosnia-herzegovina), u sekciji **Procurement**. Na istom linku možete pronaći i **Smjernice za prijavu**, koje pružaju sve potrebne informacije o kriterijima, dokumentaciji i procesu odabira.

Prijavni obrazac i Pismo namjere moraju biti potpisani i ovjereni te dostavljeni u štampanoj i elektronskoj formi. Kompletan set, s pratećom dokumentacijom, dostavlja se elektronski na označenom USB-u, putem preporučene pošte ili lično na sljedeću adresu:

**UNDP BiH**

**Za: Regionalni program lokalne demokratije na Zapadnom Balkanu 3 – ReLOaD3**

**Zgrada Ujedinjenih nacija**

**Zmaja od Bosne bb**

**71000 Sarajevo**

**Bosna i Hercegovina**

Rok za predaju prijava je **11. april, 2025. godine do 15:00 sati**. Prijave dostavljene nakon navedenog roka će biti razmatrane jedino u slučaju da poštanski žig ukazuje na datum i vrijeme slanja prije zvaničnog isteka roka. Vanjska strana koverte mora sadržavati naznaku: **ReLOaD3 Javni poziv za JLS, Naziv i adresu JLS, uz napomenu “Ne otvarati prije zvaničnog otvaranja”.**

Prvi, od četiri planirana „Info dana“ za JLS, održat će se u prostorijama **Saveza opština i gradova Republike Srpske u Bijeljini , ul. Potporučnika Smajića 18, treći sprat, u četvrtak, 27. marta, 2025. u 13:00 sati.** Ostali termini i lokacije bit će naknadno objavljeni na web stranicama UNDP BiH, Saveza općina i gradova Federacije BiH i Saveza opština i gradova Republike Srpske.

Za dodatne informacije i pojašnjenja potrebno je poslati upit na e-mail adresu: reloadjavnipoziv@undp.onmicrosoft.com, sa naznakom **ReLOaD3** u naslovu, najkasnije četiri dana prije krajnjeg roka za predaju prijava (**do 7. aprila, 2025. godine do 15:00 sati**). Odgovori će biti dostavljeni najkasnije u roku od tri radna dana nakon prijema upita.

1. Za Evropsku uniju, ovo imenovanje ne dovodi u pitanje stav o statusu i u skladu je s UNSCR 1244/1999 i Mišljenjem ICJ-a o proglašenju nezavisnosti Kosova. Za UNDP sve reference na Kosovo shvatit će se u kontekstu UN-ove Rezolucije 1244/1999 [↑](#footnote-ref-2)